CELEX: 32011R0334
Language: ro
Date: 2011-04-07 00:00:00
Title: Regulamentul (UE) nr. 334/2011 al Comisiei din 7 aprilie 2011 de modificare a Regulamentului (UE) nr. 185/2010 de stabilire a măsurilor detaliate de implementare a standardelor de bază comune în domeniul securității aviației  Text cu relevanță pentru SEE

8.4.2011   
            
            
               RO
            
            
               Jurnalul Oficial al Uniunii Europene
            
            
               L 94/12
            
         REGULAMENTUL (UE) NR. 334/2011 AL COMISIEI
   din 7 aprilie 2011
   de modificare a Regulamentului (UE) nr. 185/2010 de stabilire a măsurilor detaliate de implementare a standardelor de bază comune în domeniul securității aviației
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 (1), în special articolul 4 alineatul (3),
   întrucât:
   
               (1)
            
            
               Restricțiile referitoare la lichidele, aerosolii și gelurile transportate de pasagerii care sosesc din țări terțe și care se transferă pe aeroporturi din UE creează unele dificultăți operaționale în aceste aeroporturi și provoacă neplăceri pasagerilor implicați.
            
         
               (2)
            
            
               Regulamentul (UE) nr. 358/2010 al Comisiei din 23 aprilie 2010 de modificare a Regulamentului (UE) nr. 185/2010 din 4 martie 2010 de stabilire a măsurilor detaliate de implementare a standardelor de bază comune privind securitatea aviației (2) prevede exceptări prin care se poate permite transportul de către pasageri a lichidelor, aerosolilor și gelurilor obținute în anumite aeroporturi din țări terțe. Aceste exceptări expiră la 29 aprilie 2011.
            
         
               (3)
            
            
               Exceptările în cauză au facilitat și simplificat operațiunile pentru pasagerii în transfer care transportă lichide, aerosoli și geluri, sosesc cu zboruri din țări terțe și se transferă pe aeroporturi din UE și, în același timp, au contribuit la menținerea unui nivel înalt al securității în domeniul aviației. Aceste beneficii ar trebui menținute, dacă pe aeroporturile respective din țări terțe se respectă în continuare condițiile pe baza cărora au fost acordate exceptările în cauză.
            
         
               (4)
            
            
               Prin urmare, Regulamentul (UE) nr. 185/2010 al Comisiei din 4 martie 2010 de stabilire a măsurilor detaliate de implementare a standardelor de bază comune în domeniul securității aviației (3) trebuie modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului pentru securitatea aviației civile instituit prin articolul 19 alineatul (1) din Regulamentul (CE) nr. 300/2008,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 185/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 aprilie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 97, 9.4.2008, p. 72.
   
      (2)  JO L 105, 27.4.2010, p. 12.
   
      (3)  JO L 55, 5.3.2010, p. 1.
   
      ANEXĂ
      În anexa la Regulamentul (UE) nr. 185/2010, la capitolul 4, punctul 4.1.3.4 litera (g) se înlocuiește cu următorul text:
      
                  „(g)
               
               
                  dacă au fost obținute pe un aeroport situat într-o țară terță menționată în apendicele 4-D, cu condiția ca lichidul, aerosolul sau gelul (LAG) să se afle într-o pungă prevăzută cu elemente de probare a integrității (STEB), în interiorul căreia să se prezinte dovada satisfăcătoare a achiziționării în zona de operațiuni aeriene a respectivului aeroport cu cel mult 36 de ore înainte. Exceptările prevăzute la prezentul punct expiră la 29 aprilie 2013.”